Р е п у б л и к а С р п с к а

ОПШТИНА ОСМАЦИ

НАЧЕЛНИК ОПШТИНЕ

Број:02-123-\_\_\_/24

Датум:25.10.2024. године

На основу члана 97. Закона о службеницима и намјештеницима у органима јединице локалне самоуправе („Службени гласник Републике Српске“, број:97/16), члана 88. Статута општине Осмаци („Службени гласник општине Осмаци“, бр. 3/17 и 4/21), а у складу са Рјешењем ЈУ Завода за запошљавање Републике Српске о одобравању средстава за суфинансирање зарада 2 приправника са ВСС број:02.7.5/0601-178-2/24 од 14.10 2024. године, Начелник општине Осмаци, расписује

**ЈАВНИ КОНКУРС**

**за пријем приправника у Општинску управу Осмаци**

 I – Начелник општине Осмаци расписује Јавни конкурс за пријем приправника са високом стручном спремом у Општинску управу Осмаци, на одређено вријеме, ради оспособљавања за самосталан рад у струци, односно самостално обављање посла, у трајању од једне године и то:

а) дипломирани инжењер технологије - 1 извршилац,

б) bachelor социјалне педагогије - 1 извршилац.

1. ОПИС ПОСЛОВА

Приправник ће обављати послове у сврху стручне обуке и оспособљавања за самосталан рад у професији за коју је образован у Општинској управи Осмаци у складу са Програмом стручног оспособљавања приправника у Општинској управи Осмаци.

1. ОПШТИ УСЛОВИ
2. да је држављанин Републике Српске, односно Босне и Херцеговине,
3. да је старији од 18 година,
4. да нису осуђивани за кривично дјело на безусловну казну затвора од најмање шест мјесеци или за кривично дјело које их чини неподобним за обављање послова у општинској управи,
5. да није у сукобу интереса, односно да не обавља дужност која је неспојива са дужношћу службеника у градској, односно општинској управи.
6. да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом-члан IX став 1. Устава БиХ,
7. да није отпуштен из органа управе као резултат дисциплинске мјере, на било којем нивоу власти у Босни и Херцеговини, три године прије објављивања конкурса,
8. да има општу здравствену способност.
9. ПОСЕБНИ УСЛОВИ

1. а) Висока стручна спрема-VII степен или први циклус студија са најмање 240

 ETCS бодова, са стручним звањем дипломирани инжењер технологије и

 б) Висока стручна спрема-VII степен или први циклус студија са најмање 240

ETCS бодова, са стручним звањем becheler социјалне педагогије.

1. да је на евиденцији Завода за запошљавање Републике Српске.
2. ПОТРЕБНА ДОКУМЕНТА

(1) Пријава на Јавни конкурс подноси се на прописаном обрасцу - Пријава на јавни конкурс, пријавни образац може се преузети са званичне интернет странице Општине Осмаци и пријемној канцеларији Општине Осмаци.

Уз пријаву на Јавни конкурс кандидати су дужни приложити доказе за испуњавање општих услова:

**1. Као доказ о испуњавању општих услова, кандидат прилаже фото-копије:**

- увјерење о држављанству Републике Српске, односно Босне и Херцеговине,

- биографија,

- лична карта,

**- изјава кандидата**:

а) да нису осуђивани за кривично дјело на безусловну казну затвора од најмање шест мјесеци или за кривично дјело које их чини неподобним за обављање послова у општинској управи,

б) да није у сукобу интереса, односно да не обавља дужност која је неспојива са дужношћу службеника у општинској управи у складу са чланом 43 до 47 Закона о службеницима и намјештеницима у органима јединице локалне самоуправе

ц) да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом-члан IX став 1. Устава БиХ,

д) да није отпуштен из органа управе као резултат дисциплинске мјере, на било којем нивоу власти у Босни и Херцеговини, три године прије објављивања конкурса,

**(2) Као доказ о испуњавању посебних услова кандидат прилаже фото-копију:**

- Дипломе о стеченом образовању;

Уколико кандидат из одређеног разлога не посједује диплому о стеченом образовању може да достави увјерење о дипломирању, које не може бити старије од рока потребног за издавање дипломе, односно не може бити старије од годину дана (кандидат уз увјерење о дипломирању доставља и потписано кратко образложење - изјаву у којој наводи разлоге достављања увјерења, а не дипломе, те уколико диплома није издата у предвиђеном року, доставља потврду високошколске установе да диплома није издата.

Кандидат који је високо образовање стекао по Болоњском систему студирања уз диплому доставља и додатак дипломи, у складу са одредбама прописа из области високог образовања- Изузетно, само у случају да високошколска установа додатак дипломи није уопште издавала, кандидат је дужан да уз диплому о стеченом високом образовању достави увјерење високошколске установе да додатак дипломи није издаван, односно да се не издаје.

Кандидати који су факултет завршили у иностранству имају обавезу да доставе нострификовану диплому, у складу са законским прописима из области високог образовања-Изузетно ако је кандидати који су диплому стекли на територији бивше СФРЈ до 6. априла 1992. године, као и они који су дипломе стекли у Републици Србији немају обавезу да нострификују диплому.

Уколико је поступак нострификације дипломе почет раније или је у току у тренутку пријављивања на конкурс, кандидат је дужан да уз пријаву достави доказ о поднесеном захтјеву за нострификацију дипломе надлежном органу, с тим да нострификовану диплому доставља органу који је расписао конкурс најкасније до дана одржавања интервјуа.

Кандидат не треба да доставља увјерење о дипломирању старије од годину дана ни диплому о стеченом високом образовању академског звања магистра или еквивалента, академског звања доктора или еквивалента или друге сличне дипломе уколико нису тражене у посебним условима конкурса, јер оне не могу доказати стечено звање завршеног основног, односно додипломског студија.

- Увјерење да се кандидат налази на евиденцији Завода за запошљавање РС-Биро Осмаци са статусом незапосленог лица без радног искуства у траженом степену стручне спреме;

- Фотокопија радне књижице.

(3). Са кандидатима који буду испуњавали услове Јавног конкурса, Конкурсна комисија ће обавити усмени интервју. О мјесту и времену одржавања интервјуа, кандидати ће бити благовремено писмено обавјештени.

(4). Прворангирани кандидат, по приједлогу Комисије, дужан је да у року од седам дана од дана пријема обавјештења Комисије достави доказе о испуњавању општих и посебних услова у оригиналу или овјереној фото-копији, овјерене изјаве о испуњености услова из тачке V. став 1. и 2. Јавног конкурса и увјерење о општој здравственој способности.

(5) Ако прворангирани кандидат не достави доказе из става 4. ове тачке у прописном року или ако на основу достављених доказа Комисија утврди да кандидат не испуњава опште или посебне услове позваће сљедећег кандидата по броју освојених бодова са ранг-листе успјешних кандидата да поступе у складу са ставом 4. ове тачке

1. РОК ЗА ПОДНОШЕЊЕ ПРИЈАВА

Рок за подношење пријава је 15 дана од дана објављивања Јавног конкурса у дневном листу „Глас Српске“.

Јавни конкурс биће објављен у дневном листу „Глас Српске“ и званичној интернет страници Општине Осмаци [www.osmaci.org](http://www.osmaci.org).

Пријаве на јавни конкурс се могу доставити лично (пријемна канцеларија) или путем поште на адресу: Општина Осмаци, 9 Јануар 111, 75406 Осмаци, са назнаком „Пријава на Јавни конкурс за пријем приправника“.

За све информације можете контактирати самосталног стручног сарадника за људске ресурсе и персоналне послове у Општинској управи Осмаци, на тел. 056 337-314.

Непотпуне, неразумљиве и не благовремене пријаве неће се узимати у разматрање.

О резултатима конкурса кандидати ће бити писмено обавјештени.

 Н А Ч Е Л Н И К

 Радан Сарић